નિષ્ણાતોના મત મુજબ મુંબઈનો વિકાસ હવે જમીનોની તીવ્ર અછત વચ્ચે માત્ર અને માત્ર વર્ટિકલ થઈ શકે છે. અર્થાત હવે જમીનની પહોળાઈ મળવી મુશ્કેલ છે ત્યાં ટાવર જ બાંધવા પડે એવી નોબત છે, પરંતુ નવા પ્લાન પાસે આના ઉપાય છે કે નહીં એ સવાલ છે; કારણ કે નિષ્ણાતો કહે છે કે સરકારે આ પ્લાનમાં FSI માટે જુદા-જુદા વિસ્તારની દરખાસ્ત મૂકી છે. આ ડેવલપમેન્ટ પ્લાન્સ વીસ વરસના લક્ષ્ય સાથેના છે. અહીં SRA, સેસ બિલ્ડિંગ્સના રીડેવલપમેન્ટ તેમ જ જૂના વિસ્તારો માટે જુદી-જુદી FSIની પ્રપોઝલ છે. નવાઈની વાત એ છે કે આ નવા પ્લાનમાં દાદર અને અંધેરી જેવા કન્જેસ્ટેડ વિસ્તારમાં ૮ની FSI ઑફર કરાઈ છે; જ્યારે કુર્લા, પરેલ અને D N નગર જેવા ઓછા ગીચ વિસ્તારોમાં ૬ની FSI અપાઈ રહી છે. જ્યાં વધુ FSI છે ત્યાં ઇન્ફ્રાસ્ટ્રક્ચર પર બોજ વધશે, જેને સરકાર પહોંચી વળશે કે કેમ એ સવાલ છે.